Sign in / Join .st0{fill:#34437F;} .st1{fill:#878787;} Tuesday, October 19, 2021 ikteb hawn… Fittex L-Ingilterra ordnati jilagħbu partita waħda bil-bibien magħluqa Minn talk.mt October 18, 2021 talk.mt L-Ingilterra ġew ordnati jilagħbu partita waħda bil-bibien magħluqa bħala sanzjoni għall-inkwiet fil-Wembley Stadium matul il-finali tal-Euro 2020. Il-Uefa imponiet ukoll projbizzjoni għat-tieni logħba, li hija sospiża għal sentejn. L-FA Ingliża ġiet immultata €100,000 ewro għal "n-nuqqas ta' ordni u dixxiplina ġewwa u madwar il-grawnd" għal-logħba. "Għalkemm aħna diżappuntati bil-verdett, aħna nirrikonoxxu l-eżitu ta' din id-deċiżjoni tal-Uefa," qalet l-FA. Il-partitarji ġġieldu ma' stewards u pulizija waqt li ppruvaw jidħlu f'Wembley għall-finali tal-11 ta' Lulju, li l-Ingilterra tilfet kontra l-Italja bil-penalties. Mijiet ta' partitarji daħlu f'Wembley għall-partita mingħajr biljetti wara li żoni madwar il-ground kienu ppakkjati qabel il-bidu tal-finali. Ħafna qagħdu fiż-żona riservata għall-qraba tal-players. Il-Pulizija Metropolitana kienet qalet li saru 51 arrest marbutin mal-finali, b'26 minnhom saru f'Wembley. "Aħna nikkundannaw l-imġieba terribbli tal-individwi li kkawżaw ix-xeni tal-għajb madwar Wembley Stadium fil-finali tal-Euro 2020, u jiddispjaċina ħafna li wħud minnhom setgħu jidħlu fil-ground," żiedet tgħid l-FA. "Aħna determinati li dan qatt ma jiġi ripetut, u għalhekk ikkummissjonajna reviżjoni indipendenti, immexxija mill-Barunessa Casey, biex tirrapporta dwar iċ-ċirkostanzi involuti. "Aħna nkomplu naħdmu mal-awtoritajiet rilevanti b'appoġġ għall-isforzi tagħhom biex jieħdu azzjoni kontra dawk responsabbli u nżommuhom responsabbli." Artiklu preċedenti Il-Kunsill tal-Ewropa jilqa' l-liġi dwar bilanċ bejn is-sessi fil-Parlament Artiklu li jmiss L-MFA tniedi tnejn minn tliet Ċentri Reġjonali li se jkunu ġestiti mill-Fondazzjoni Inħobb il-Futbol